நியாயமான ஊதிய உயர்விற்காக தெருவில் இறங்கிப் போராடத் தெரிந்த அவர்களுக்கு எதிர்காலத் தலைமுறையைப் பாதிக்கும் பாடத்திட்டங்களைச் சீரமைப்பதற்காகப் போராடுவது ஏன் முக்கியமாய்ப் படவில்லை ? உண்மையில் இதற்கெல்லாம் போராட்டமே தாவிஅப் பட்டிருக்காது. இவர்கள் தானே இங்கு கோலோச்சி நின்றனர். ஏனென்றால் அவர்களுக்கு என்ன எங்கே தவறு என்றே தெரியாது. அறிவியல் பூர்வமான பார்வையைத் துறப்பதில் தமிழ்ப் பெருமை பற்றிய பொய்ப்பிரசாரங்கள் பெரும் பங்கு வகித்தன. அந்தப் பொய்ப் பிரசாரத்தை முறியடிக்க வேண்டிய கடமை உள்ள இவர்கள் அந்தப் பிரசாரத்தை எப்படி இன்னமும் மடமைக்குள் செலுத்தலாம் என்று எம் ஜி ஆரின் குலப் பெருமையையும், கருணாநிதியின் இலக்கியச் சிறப்பையும், ஆய்ந்து கொண்டிருந்தார்கள் – இருக்கிறார்கள். தமிழாசிரியர்க் கும்பல் ஏதோ ஒரு பிரசினையின் தீர்வு என்ற பிரமையை ஊட்டிக் கொண்டிருக்கிறார்கள். அந்தப் பிரமை உங்களுக்கும் இருக்கிறது போலும். உண்மையில் இவர்களே பிரசினையின் ஒரு முக்கியமான அங்கம்.